Lengste skihopp i alle land

Dette er en liste over de **lengste stående [[skihopping|skihopp]]** som er gjort i de ulike land. Verdens lengste skihopp er 291 meter, gjort av Ryōyū Kobayashi i Hlíðarfjall ved Akureyri på Island i 2024. Det internasjonale skiforbundet (FIS) anerkjenner ikke dette hoppet som verdensrekord, fordi det ikke ble gjort i forbindelse med konkurranse. Lengste stående hopp gjort i konkurransesammenheng er Domen Prevc' hopp på 254,5 meter i Planica i 2025. For kvinner er verdensrekorden 236 meter, som Nika Prevc hoppet to ganger samme dag i Vikersundbakken i 2025.

Verdens største hoppbakke noensinne skal ha vært en bakke som ble bygd opp av snø i fjellet ved Heiligenblut am Großglockner i Østerrike i 2011, der det i teorien kunne vært mulig med hopp opp mot 400 meter. Bakken ble preparert og klargjort, og det var meningen at Thomas Morgenstern skulle forsøke å sette verdensrekord. Men det østerrikske skiforbundet forbød Morgenstern å delta, og Adam Małysz og Andreas Goldberger avsto også fra å hoppe. Dermed ble prosjektet stoppet uten at et eneste hopp var gjort.

## Gjeldende rekorder
Enkelte av rekordhoppene som er tatt med her er gjort på trening eller under kombinert hopprenn, og vil ikke nødvendigvis anerkjennes av alle som «offisiell» bakkerekord. Listen er laget på grunnlag av tilgjengelig informasjon, hvilket i praksis betyr at opplysningene for enkelte mindre skihoppnasjoner kan være mangelfulle eller feilaktige. Dette gjelder i enda større grad rekordene for kvinner. For noen få av landene der det har blitt utøvd skihopping som konkurranse eller fritidsaktivitet, har det ikke lykkes å finne opplysninger om lengste hopp. Dette gjelder Libanon, Marokko, Mexico og Nord-Korea. Rekordhopp der hopperens navn ikke er oppgitt i kildene, er utelatt fra listene, men er nevnt i referansene. Dette gjelder rekorder for menn på Island, Sør-Georgia og kanskje på Grønland.

I noen land er det hoppet lengre på plast enn på snø. For menn gjelder dette Kasakhstan og Frankrike. For kvinner gjelder det Frankrike, Kasakhstan, Ukraina, Ungarn, Latvia og Bulgaria.

Forskjellene på rekordlengder for menn og kvinner skyldes i stor grad manglende renntilbud for kvinner. Det første rennet for kvinner i skiflyging ble arrangert i Vikersund i 2023; kun ved fem anledninger før det hadde kvinner fått være prøvehoppere i skiflygingsbakker, og fram til 2018 var det få kvinnerenn i storbakker. Rekordlengder for menn og kvinner kan i liten grad sammenlignes direkte, og bør sees i sammenheng med størrelsen på bakkene de er gjort i.

Noen områder som ikke er uavhengige stater er tatt med i listen for kuriositetens skyld. Dette gjelder Svalbard, Sør-Georgia, Grønland, Jan Mayen og Færøyene. Det har også vært utført skihopping i Antarktika (Sydpolplatået).

I listen for menn er Island tatt med to ganger, fordi Ryōyū Kobayashis rekorder i 2024 ble satt under helt andre forutsetninger enn tidligere lengderekorder satt på Island.

### Menn

#### Med fall
«Rekordhopp» som ikke anerkjennes fordi hopperen falt.

### Kvinner

#### Med fall
«Rekordhopp» som ikke anerkjennes fordi hopperen falt.

## Se også
*Verdensrekorder i skihopping
*Lengste skihopp i Norge

## Noter


## Referanser


## Eksterne lenker
*Skisprungschanzen: World's largest ski jumps